\NormalFont\ShortTitle{Колошанима}

{\MT Колошанима посланица

\par }{\MTB светог апостола Павла



\par }\ChapOne{1}{\SH Захвалност Богу и молитва због вере Колошана. Слава Христова и Његовог јеванђеља.
\par }
{\PP \VerseOne{1}Од Павла, по вољи Божијој апостола Исуса Христа и брата Тимотија,


\par }{\PP \VS{2}светима који су у Колосима и верној браћи у Христу Исусу:

\par }{\PP благодат вам и мир од Бога Оца нашег и Господа Исуса Христа.


\par }{\BB \par }
{\PP \VS{3}Захваљујемо Богу и Оцу Господа свог Исуса Христа, молећи се свагда за вас,

\VS{4}чувши веру вашу у Христа Исуса, и љубав коју имате к свима светима,

\VS{5}за наду остављену вама на небесима, за коју напред чусте у речи истине јеванђеља,

\VS{6}које је у вама, као и у свему свету, и плодно је и расте, као и у вама, од оног дана како чусте и разуместе благодат Божију у истини,

\VS{7}као што и дознасте од Епафраса, љубазног нашег другара у служењу, који је за вас верни слуга Христов,

\VS{8}који нам и јави вашу љубав у духу.


\par }{\PP \VS{9}Тога ради и ми од оног дана како чусмо не престајемо за вас молити се Богу и искати да се испуните познањем воље Његове у свакој премудрости и разуму духовном,

\VS{10}да живите пристојно Богу на свако угађање и у сваком добром делу да будете плодни, и да растете у познању Божијем,

\VS{11}јачајући сваком снагом по сили славе Његове, и у сваком трпљењу и дугом подношењу с радошћу;

\VS{12}захваљујући Богу и Оцу, који нас призва у део наследства светих у виделу;

\VS{13}који нас избави од власти тамне, и премести нас у царство Сина љубави своје,

\VS{14}у коме имамо избављење крвљу Његовом и опроштење греха.


\par }{\BB \par }
{\PP \VS{15}Који је обличје Бога што се не види, који је рођен пре сваке твари.

\VS{16}Јер кроз Њега би саздано све што је на небу и што је на земљи, што се види и што се не види, били престоли или господства или поглаварства, или власти: све се кроза Њ и за Њ сазда.

\VS{17}И Он је пре свега, и све је у Њему.

\VS{18}И Он је глава телу цркве, који је почетак и прворођени из мртвих, да буде Он у свему први;

\VS{19}јер би воља Очева да се у Њ усели сва пунина,

\VS{20}и кроза Њ да примири све са собом, умиривши крвљу крста Његова, кроза Њ све, било на земљи или на небу.


\par }{\PP \VS{21}И вас који сте некад били одлучени и непријатељи кроз помисли у злим делима,

\VS{22}а сад вас примири у телу меса Његовог смрћу Његовом, да вас свете и без мане и без кривице изведе преда се;

\VS{23}ако само останете у вери утемељени и тврди, и непокретни од наде јеванђеља, које чусте, које је проповедано свој твари под небом, коме ја Павле постадох слуга.


\par }{\BB \par }
{\PP \VS{24}Сад се радујем у свом страдању за вас, и довршујем недостатак невоља Христових на телу свом за тело Његово које је црква,

\VS{25}којој ја постадох слуга по наредби Божијој која ми је дана међу вама да испуним реч Божију,

\VS{26}тајну која је била сакривена од постања света и нараштаја, а сад се јави светима Његовим,

\VS{27}којима Бог науми показати како је богата слава тајне ове међу незнабошцима, које је Христос у вама, нада славе;

\VS{28}ког ми проповедамо саветујући сваког човека, и учећи свакој премудрости, да покажемо сваког човека савршеног у Христу Исусу.

\VS{29}Зашто се и трудим и борим по Његовој моћи која у мени силно чини.




\par }\Chap{2}{\SH Треба чврсто стајати уз Исуса Христа, једини Извор живота, и не поводити се за лажним учењем.
\par }
{\PP \VerseOne{1}Хоћу дакле да ви знате колику борбу имам за вас и за оне што су у Лаодикији и у Јерапољу, и за све који не видеше лице моје у телу,

\VS{2}да се утеше срца њихова, и да се стегну у љубави, и у сваком богатству пуног разума, на познање тајне Бога и Оца и Христа,

\VS{3}у којој је све благо премудрости и разума скривено.

\VS{4}А ово говорим, да вас нико не превари слатким речима.

\VS{5}Јер ако телом и нисам код вас, али сам духом с вама, радујући се и видећи ваш ред и тврђу ваше вере у Христа.


\par }{\BB \par }
{\PP \VS{6}Како дакле примисте Христа Исуса Господа онако живите у Њему,

\VS{7}укорењени и назидани у Њему и утврђени вером као што научисте, изобилујући у њој захвалношћу.


\par }{\PP \VS{8}Браћо! Чувајте се да вас ко не зароби филозофијом и празном преваром, по казивању човечијем, по науци света, а не по Христу.

\VS{9}Јер у Њему живи свака пунина Божанства телесно.

\VS{10}И да будете испуњени у Њему који је глава сваком поглаварству и власти;

\VS{11}у коме и обрезани бисте обрезањем нерукотвореним, одбацивши тело греха месних обрезањем Христовим;

\VS{12}закопавши се с Њим крштењем, у коме с Њим и устасте вером силе Бога који Га васкрсну из мртвих.

\VS{13}И вас који сте били мртви у гресима и у необрезању тела свог, оживео је с Њим, поклонивши нам све грехе,

\VS{14}и избрисавши писмо уредбе која беше против нас, и то узевши са среде прикова га на крсту;

\VS{15}и свукавши поглаварства и власти изведе их на углед слободно, и победи их на њему.


\par }{\BB \par }
{\PP \VS{16}Да вас дакле нико не осуђује за јело или за пиће, или за какав празник, или за младине, или за суботе;

\VS{17}које је све било сен од оног што хтеде да дође, и тело је Христово.

\VS{18}Нико да вас не вара по својој вољи изабраном понизношћу и службом анђела, истражујући и шта не виде, и узалуд надимајући се умом тела свог,

\VS{19}а не држећи се главе, из које је све тело с помоћу зглавака и свеза састављено, и расте за раст Божји.


\par }{\PP \VS{20}Ако дакле умресте с Христом стихијама света, зашто се као живећи у свету препирете:

\VS{21}Не дохвати се, не окуси, не опипај; које је све на погибао ономе који чини,

\VS{22}по заповестима и наукама људским?

\VS{23}Које је само по речи премудрост самовољно избране службе и понизности и нештеђења тела, не за част какву, за пуњење тела.




\par }\Chap{3}{\SH Треба мислити на оно што је небеско и ходити у Христу. Хришћани у дому.
\par }
{\PP \VerseOne{1}Ако дакле васкрснусте с Христом, тражите оно што је горе где Христос седи с десне стране Бога.

\VS{2}Мислите о ономе што је горе а не што је на земљи.

\VS{3}Јер умресте, и ваш је живот сакривен с Христом у Богу.

\VS{4}А кад се јави Христос, живот ваш, онда ћете се и ви с Њиме јавити у слави.


\par }{\PP \VS{5}Поморите дакле уде своје који су на земљи: курварство, нечистоту, сласт, злу жељу и лакомство, које је идолопоклонство;

\VS{6}за које иде гнев Божји на синове противљења;

\VS{7}у којима и ви некада хођасте кад живесте међу њима.

\VS{8}А сад одбаците и ви то све: гнев, љутину, пакост, хуљење, срамотне речи из уста својих.

\VS{9}Не лажите један на другог; свуците старог човека с делима његовим,

\VS{10}и обуците новог, које се обнавља за познање по обличју Оног који га је саздао:

\VS{11}Где нема Грка ни Јеврејина, обрезања ни необрезања, дивљака ни Скита, роба ни слободњака, него све и у свему Христос.


\par }{\PP \VS{12}Обуците се дакле као избрани Божији, свети и љубазни, у срдачну милост, доброту, понизност, кротост, и трпљење,

\VS{13}сносећи један другог, и опраштајући један другом ако има ко тужбу на кога: као што је и Христос вама опростио тако и ви.

\VS{14}А сврх свега тога обуците се у љубав, која је свеза савршенства.

\VS{15}И мир Божји да влада у срцима вашим, на који сте и позвани у једном телу, и захвални будите.

\VS{16}Реч Христова се богато усели међу вас, у свакој премудрости учећи и саветујући сами себе са псалмима и појањем и песмама духовним, у благодати певајући у срцима својим Господу.

\VS{17}И све шта год чините речју или делом, све чините у име Господа Исуса Христа хвалећи Бога и Оца кроза Њ.


\par }{\BB \par }
{\PP \VS{18}Жене! Слушајте своје мужеве као што треба у Господу.

\VS{19}Мужеви! Љубите жене своје и не срдите се на њих.

\VS{20}Децо! Слушајте родитеље своје у свачему; јер је ово угодно Господу.

\VS{21}Очеви! Не раздражујте деце своје, да не губе воље.

\VS{22}Слуге! Слушајте у свему своје телесне господаре, не само пред очима радећи као да људима угађате, него у простоти срца, бојећи се Бога,

\VS{23}и све шта год чините, од срца чините као Господу, а не као људима:

\VS{24}Знајући да ћете од Господа примити плату наследства; јер Господу Христу служите.

\VS{25}А који скриви примиће шта је скривио: и нема гледања ко је ко.




\par }\Chap{4}{\SH Молити се Богу и за апостоле и за хришћанску мудрост у речима и делима. Поздрави и завршетак.
\par }
{\PP \VerseOne{1}Господари! Правду и једнакост чините слугама знајући да и ви имате Господара на небесима.


\par }{\BB \par }
{\PP \VS{2}Да вам се не досади молитва; и стражите у њој са захваљивањем.

\VS{3}Молећи се и за нас уједно да нам Бог отвори врата речи, да проповедамо тајну Христову, за коју сам и свезан,

\VS{4}да је јавим као што ми треба говорити.


\par }{\PP \VS{5}Мудро живите према онима који су напољу, пазећи на време.

\VS{6}Реч ваша да бива свагда у благодати, сољу зачињена, да знате како вам свакоме треба одговарати.


\par }{\BB \par }
{\PP \VS{7}За мене казаће вам све Тихик љубазни брат и верни слуга и другар у Господу,

\VS{8}ког послах к вама за то исто, да разбере ко сте ви, и да утеши срца ваша,

\VS{9}с Онисимом верним и љубазним братом нашим, који је од вас. Они ће вам све казати како је овде.


\par }{\PP \VS{10}Поздравља вас Аристарх, који је са мном у сужањству, и Марко, нећак Варнавин, за ког примисте заповести (ако дође к вама, примите га);

\VS{11}и Исус, прозвани Јуст, који су из обрезања. Ово су једнини моји помагачи у царству Божијем који ми бише утеха.

\VS{12}Поздравља вас Епафрас, који је од вас, слуга Исуса Христа; он се једнако труди за вас у молитвама да будете савршени и испуњени сваком вољом Божијом.

\VS{13}Јер ја сведочим за њега да има велику ревност и бригу за вас и за оне који су у Лаодикији и у Јерапољу.

\VS{14}Поздравља вас Лука лекар љубазни, и Димас.

\VS{15}Поздравите браћу у Лаодикији, и Нимфана и домаћу цркву његову.

\VS{16}И кад се ова посланица прочита код вас, учините да се прочита и у лаодикијској цркви, и ону што је писана у Лаодикију да и ви прочитате.

\VS{17}И кажите Архипу: Гледај на службу коју си примио у Господу да је довршиш.


\par }{\PP \VS{18}Поздрав мојом руком Павловом. Опомињите се мојих окова. Благодат са свима вама. Амин.


\par }