\NormalFont\ShortTitle{Књига пророка Агеја}

{\MT Књига пророка Агеја



\par }\ChapOne{1}{\SH Прекор због незидања храма.
\par }
{\PP \VerseOne{1}Друге године цара Дарија шестог месеца првог дана дође реч Господња преко Агеја пророка Зоровавељу сину Салатиловом, управитељу јудејском, и Исусу сину Јоседековом, поглавару свештеничком, говорећи:

\VS{2}Овако вели Господ над војскама говорећи: Тај народ говори: Још није дошло време, време да се сазида дом Господњи.

\VS{3}За то дође реч Господња преко Агеја пророка говорећи:

\VS{4}Је ли вама време да седите у кућама својим обложеним даскама, а овај је дом пуст?

\VS{5}Зато сада овако вели Господ над војскама: Узмите на ум путеве своје.

\VS{6}Сејете много, а увозите мало; једете, а не бивате сити; пијете, а не напијате се; одевате се а ни један не може да се згреје; и који заслужује новце, меће их у продрт тоболац.


\par }{\PP \VS{7}Овако вели Господ над војскама: Узмите на ум путеве своје.

\VS{8}Идите на гору, и донесите дрва, те зидајте дом; и биће ми мило, и прославићу се, вели Господ.

\VS{9}Изгледате много, а ето мало; и шта унесете у кућу, ја раздувам; зашто? Вели Господ над војскама; зато што је дом мој пуст, а ви сваки трчите за свој дом.

\VS{10}Зато се затвори небо над вама да нема росе, и земља се затвори да нема рода њеног.

\VS{11}И дозвах сушу на земљу, и на горе, и на жито и на вино и на уље и на све што земља рађа, и на људе и на стоку и на сваки рад ручни.


\par }{\BB \par }
{\PP \VS{12}И послуша Зоровавељ син Салатилов и Исус син Јоседеков, поглавар свештенички, и сав остатак народни глас Господа Бога свог и речи пророка Агеја, како га посла Господ Бог њихов, и побоја се народ Господа.

\VS{13}И говори Агеј, посланик Господњи, народу као што га посла Господ, и рече: Ја сам с вама, говори Господ.

\VS{14}И Господ подиже дух Зоровавељу сину Салатиловом, управитељу јудејском, и дух Исусу сину Јоседековом, поглавару свештеничком, и дух свему остатку народном, те дођоше и радише у дому Господа над војскама, Бога свог,

\VS{15}двадесет четвртог дана шестог месеца, друге године цара Дарија.




\par }\Chap{2}{\SH Прорицање о будућој слави храма и о Месијском времену.
\par }
{\PP \VerseOne{1}Седмог месеца двадесет првог дана дође реч Господња преко Агеја пророка говорећи:

\VS{2}Кажи сада Зоровавељу сину Салатиловом, управитељу јудејском, и Исусу сину Јоседековом, поглавару свештеничком, и остатку народном говорећи:

\VS{3}Ко је међу вама остао који је видео овај дом у првој слави његовој? А какав ви сада видите? Није ли према оном као ништа у вашим очима?

\VS{4}Него сада буди храбар, Зоровавељу, говори Господ, и буди храбар Исусе сине Јоседеков, поглавару свештенички, и буди храбар сав народе земаљски, говори Господ, и радите; јер сам ја с вама, говори Господ над војскама.

\VS{5}По речи којом сам учинио завет с вама кад изиђосте из Мисира, дух ће мој стајати међу вама, не бојте се.

\VS{6}Јер овако вели Господ над војскама: Још једном, до мало, и ја ћу потрести небеса и земљу и море и суву земљу;

\VS{7}и потрешћу све народе, и доћи ће изабрани из свих народа, и напунићу овај дом славе, вели Господ над војскама.

\VS{8}Моје је сребро и моје је злато, говори Господ над војскама.

\VS{9}Слава ће овог дома последњег бити већа него оног првог, вели Господ над војскама; и поставићу мир на овом месту, говори Господ над војскама.


\par }{\BB \par }
{\PP \VS{10}Двадесет четвртог дана деветог месеца друге године Даријеве дође реч Господња преко Агеја пророка говорећи:

\VS{11}Овако вели Господ над војскама: Упитај свештенике за закон, и реци:

\VS{12}Гле, ако би ко носио свето месо у скуту од хаљине своје, или би се скутом својим дотакао хлеба или варива или вина или уља или каквог год јела, би ли се осветио? А свештеници одговорише и рекоше: Не.

\VS{13}По том рече Агеј: Ако би се ко нечист од мртваца дотакао чега тога, хоће ли бити нечисто? А свештеници одговорише и рекоше: Биће нечисто.

\VS{14}Тада Агеј одговори и рече: Такав је тај народ и такви су ти људи преда мном, говори Господ, и такво је све дело руку њихових, и шта год приносе тамо, нечисто је.

\VS{15}А сада узмите на ум, од овог дана назад, пре него се положи камен на камен у цркви Господњој,

\VS{16}пре тога кад ко дође ка гомили од двадесет мера, беше десет; кад дође ка каци да добије педесет ведара из каце, беше двадесет;

\VS{17}бих вас сушом и медљиком и градом, свако дело руку ваших; али се ви не обратисте к мени, говори Господ.

\VS{18}Узмите на ум, од тога дана назад, од дана двадесет четвртог месеца деветог, од дана кад се основа црква Господња, узмите на ум.

\VS{19}Има ли јоште семена у житници? Ни винова лоза ни смоква ни шипак ни маслина још не роди; од овог ћу дана благословити.


\par }{\BB \par }
{\PP \VS{20}По том дође реч Господња други пут Агеју двадесет четвртог дана деветог месеца говорећи:

\VS{21}Кажи Зоровавељу управитељу јудејском, и реци: Ја ћу потрести небо и земљу;

\VS{22}и превалићу престо царствима, и сатрћу силу царствима народним, превалићу кола и оне који седе на њима, и попадаће коњи и коњаници, сваки од мача брата свог.

\VS{23}У то време, говори Господ над војскама, узећу тебе, Зоровавељу, сине Салатилов, слуго мој, говори Господ, и поставићу те као печат; јер сам те изабрао, говори Господ над војскама.


\par }