\NormalFont\ShortTitle{Јаковљева}

{\MT Саборна посланица

\par }{\MTB светог апостола Јакова



\par }\ChapOne{1}{\SH Благословен је род трпљења у невољи. Извор грехова. Треба примити реч Божију и чинити по њој.
\par }
{\PP \VerseOne{1}Од Јакова, Бога и Господа Исуса Христа слуге,

\par }{\PP свима дванаест колена расејаним по свету

\par }{\PP поздравље.


\par }{\BB \par }
{\PP \VS{2}Сваку радост имајте, браћо моја, кад падате у различне напасти,

\VS{3}знајући да кушање ваше вере гради трпљење;

\VS{4}а трпљење нека дело довршује, да будете савршени и цели без икакве мане.


\par }{\PP \VS{5}Ако ли коме од вас недостаје премудрости, нека иште у Бога који даје свакоме без разлике и не кори никога, и даће му се;

\VS{6}али нека иште с вером, не сумњајући ништа; јер који се сумња он је као морски валови, које ветрови подижу и размећу.

\VS{7}Јер такав човек нека не мисли да ће примити шта од Бога.

\VS{8}Који двоуми непостојан је у свима путевима својим.


\par }{\PP \VS{9}А понижени брат нека се хвали висином својом;

\VS{10}а богати својом понизношћу; јер ће проћи као цвет травни.

\VS{11}Јер сунце огреја с врућином, и осуши траву, и цвет њен отпаде, и красота лица њена погибе; тако ће и богати у хођењу свом увенути.


\par }{\PP \VS{12}Благо човеку који претрпи напаст; јер кад буде кушан примиће венац живота, који Бог обрече онима који га љубе.

\VS{13}Ниједан кад се куша да не говори: Бог ме куша; јер се Бог не може злом искушати, и Он не куша никога;

\VS{14}него сваког куша његова сласт, која га вуче и мами.

\VS{15}Тада затрудневши сласт рађа грех; а грех учињен рађа смрт.


\par }{\PP \VS{16}Не варајте се, љубазна браћо моја!

\VS{17}Сваки добри дар и сваки поклон савршени одозго је, долази од Оца светлости, у ког нема промењивања ни мењања видела и мрака;

\VS{18}јер нас драговољно породи речју истине, да будемо новина од Његовог створења.


\par }{\BB \par }
{\PP \VS{19}Зато, љубазна браћо моја, нека буде сваки човек брз чути а спор говорити и спор срдити се.

\VS{20}Јер срдња човечија не чини правде Божије.

\VS{21}Зато одбаците сваку нечистоту и сувишак злобе, и с кротошћу примите усађену реч која може спасти душе ваше.


\par }{\PP \VS{22}Будите, пак, творци речи, а не само слушачи, варајући сами себе.

\VS{23}Јер ако ко слуша реч а не твори, он је као човек који гледа лице тела свог у огледалу;

\VS{24}јер се огледа па отиде, и одмах заборави какав беше.

\VS{25}Али који провиди у савршени закон слободе и остане у њему, и не буде заборавни слушач, него творац дела, онај ће бити блажен у делу свом.


\par }{\PP \VS{26}Ако који од вас мисли да верује, и не зауздава језик свој, него вара срце своје, његова је вера узалуд.

\VS{27}Јер вера чиста и без мане пред Богом и Оцем јесте ова: обилазити сироте и удовице у њиховим невољама, и држати себе неопогањеног од света.




\par }\Chap{2}{\SH Права вера не гледа ко је ко и показује се делима.
\par }
{\PP \VerseOne{1}Браћо моја! У вери Господа нашег славног Исуса Христа не гледајте ко је ко;

\VS{2}јер ако дође у цркву вашу човек са златним прстеном и у светлој хаљини, а дође и сиромах у рђавој хаљини,

\VS{3}и погледате на оног у светлој хаљини, и кажете му: Ти седи овде лепо, а сиромаху кажете: Ти стани тамо, или седи овде ниже подножја мог;

\VS{4}и не расудисте у себи, него бисте судије злих помисли.

\VS{5}Чујте, љубазна браћо моја, не изабра ли Бог сиромахе овог света да буду богати вером, и наследници царства које обрече онима који њега љубе?

\VS{6}А ви осрамотисте сиромаха. Нису ли то богати који вас муче и вуку вас на судове?

\VS{7}Не хуле ли они на добро име ваше којим сте се назвали?


\par }{\PP \VS{8}Ако, дакле, закон царски извршујете по писму: Љуби ближњег као самог себе, добро чините;

\VS{9}ако ли гледате ко је ко, грех чините, и бићете покарани од закона као преступници;

\VS{10}јер који сав закон одржи а сагреши у једном, крив је за све,

\VS{11}јер Онај који је рекао: Не чини прељубе, рекао је и: Не убиј. Ако дакле не учиниш прељубе а убијеш, постао си преступник закона.

\VS{12}Тако говорите и тако творите као они који ће законом слободе бити суђени;

\VS{13}јер ће ономе бити суд без милости који не чини милости; и хвали се милост на суду.


\par }{\BB \par }
{\PP \VS{14}Каква је корист, браћо моја, ако ко рече да има веру а дела нема? Зар га може вера спасти?

\VS{15}Ако, на пример, брат и ли сестра голи буду, или немају шта да једу,

\VS{16}и рече им који од вас: Идите с миром, грејте се, и наситите се, а не да им потребе телесне, шта помаже?

\VS{17}Тако и вера ако нема дела, мртва је по себи.


\par }{\PP \VS{18}Но може ко рећи: Ти имаш веру, а ја имам дела. Покажи ми веру своју без дела својих, а ја ћу теби показати веру своју из дела својих.

\VS{19}Ти верујеш да је један Бог; добро чиниш; и ђаволи верују, и дрхћу.

\VS{20}Али хоћеш ли разумети, о човече сујетни! Да је вера без дела мртва?

\VS{21}Авраам отац наш не оправда ли се делима кад принесе Исака, сина свог, на олтар?

\VS{22}Видиш ли да вера поможе делима његовим, и кроз дела сврши се вера?

\VS{23}И изврши се писмо које говори: Авраам верова Богу, и прими му се у правду, и пријатељ Божји назва се.

\VS{24}Видите ли, дакле, да се делима правда човек, а не самом вером?

\VS{25}А тако и Раав курва не оправда ли се делима кад прими уходе, и изведе их другим путем?

\VS{26}Јер, као што је тело без духа мртво, тако је и вера без добрих дела мртва.




\par }\Chap{3}{\SH Грешан језик. Премудрост одозго.
\par }
{\PP \VerseOne{1}Не тражите, браћо моја, да будете многи учитељи, знајући да ћемо већма бити осуђени,

\VS{2}јер сви погрешујемо много пута. Али ко у речи не погрешује, онај је савршен човек, може зауздати и све тело.

\VS{3}Јер гле, и коњима мећемо жвале у уста да нам се покоравају, и све тело њихово окрећемо.

\VS{4}Гле и лађе, ако су и велике и силни их ветрови гоне, окрећу се малом крмицом куда хоће онај који управља.

\VS{5}А тако је и језик мали уд, и много чини.

\par }{\PP Гле, мала ватра, и колике велике шуме сажеже.

\VS{6}И језик је ватра, свет пут неправде. Тако и језик живи међу нашим удима, поганећи све тело, и палећи време живота нашег, и запаљујући се од пакла.

\VS{7}Јер сав род звериња и птица, и бубина и риба, припитомљава се и припитомио се роду човечијем;

\VS{8}а језик нико од људи не може припитомити, јер је немирно зло, пуно једа смртоноснога.

\VS{9}Њиме благосиљамо Бога и Оца, и њиме кунемо људе, који су створени по обличју Божијем.

\VS{10}Из једних уста излази благослов и клетва. Не ваља, љубазна браћо моја, да ово тако бива.

\VS{11}Еда ли може извор из једне главе точити слатко и горко?

\VS{12}Може ли, браћо моја, смоква маслине рађати или винова лоза смокве? Тако ниједан извор не даје слане и слатке воде.


\par }{\BB \par }
{\PP \VS{13}Ко је међу вама мудар и паметан нека покаже од доброг живљења дела своја у кротости и премудрости.

\VS{14}Ако ли имате горку завист и свађу у срцима својим, не хвалите се, ни лажите на истину.

\VS{15}Ово није она премудрост што силази одозго, него земаљска, људска, ђаволска.

\VS{16}Јер где је завист и свађа онде је неслога и свака зла ствар.

\VS{17}А која је премудрост одозго она је најпре чиста, а потом мирна, кротка, покорна, пуна милости и добрих плодова, без хатера, и нелицемерна.

\VS{18}А плод правде у миру сеје се онима који мир чине.




\par }\Chap{4}{\SH Противљење жељама. Треба се понизити пред Господом. Не треба се уздати у световне послове.
\par }
{\PP \VerseOne{1}Откуда ратови и распре међу нама? Не отуда ли, од сласти ваших, које се боре у вашим удима?

\VS{2}Желите и немате; убијате и завидите, и не можете да добијете; борите се и војујете, и немате, јер не иштете.

\VS{3}Иштете, и не примате, јер зло иштете, да у сластима својим трошите.

\VS{4}Прељубочинци и прељубочинице! Не знате ли да је пријатељство овог света непријатељство Богу? Јер који хоће свету пријатељ да буде, непријатељ Божји постаје.

\VS{5}Или мислите да писмо узалуд говори: Дух који у нама живи мрзи на завист?

\VS{6}А Он даје већу благодат. Јер говори: Господ супроти се поноситима, а пониженима даје благодат.

\VS{7}Покорите се, дакле, Богу а противите се ђаволу и побећи ће од вас.

\VS{8}Приближите се к Богу, и Он ће се приближити к вама. Очистите руке, грешници, поправите срца своја, непостојани.

\VS{9}Будите жалосни и плачите и јаучите: смех ваш нека се претвори у плач, и радост у жалост.

\VS{10}Понизите се пред Господом, и подигнуће вас.


\par }{\PP \VS{11}Не опадајте један другог, браћо; јер ко опада брата или осуђује брата свог опада закон и осуђује закон, а ако закон осуђујеш, ниси творац закона, него судија.

\VS{12}Један је законодавац и судија, који може спасти и погубити; а ти ко си што другог осуђујеш?


\par }{\BB \par }
{\PP \VS{13}Слушајте сад ви који говорите: Данас или сутра поћи ћемо у овај или онај град, и седећемо онде једну годину, и трговаћемо и добијаћемо.

\VS{14}Ви који не знате шта ће бити сутра. Јер шта је ваш живот? Он је пара, која се замало покаже, а потом нестане.

\VS{15}Место да говорите: Ако Господ хтедбуде, и живи будемо учинићемо ово или оно.

\VS{16}А сад се хвалите својим поносом. Свака је хвала таква зла.

\VS{17}Јер који зна добро чинити и не чини, грех му је.




\par }\Chap{5}{\SH О варљивом богатству. Стрпљивост према браћи. О лакомисленом заклињању, моћ молитве и љубави према грешнику.
\par }
{\PP \VerseOne{1}Ходите ви сад, богати, плачите и ридајте за своје љуте невоље које иду на вас.

\VS{2}Богатство ваше иструхну, и хаљине ваше поједоше мољци;

\VS{3}злато ваше и сребро зарђа, и рђа њихова биће сведочанство на вас: изјешће тело ваше као огањ. Стекосте богатство у последње дане.

\VS{4}Гле, виче плата ваших посленика који су радили њиве ваше и ви сте им откинули; и вика жетелаца дође до ушију Господа Саваота.

\VS{5}Веселисте се на земљи, и насладисте се; ухранисте срца своја, као на дан заклања.

\VS{6}Осудисте, убисте праведника, и не брани вам се.


\par }{\BB \par }
{\PP \VS{7}Трпите, дакле, браћо моја, до доласка Господњег. Гле, тежак чека племенити род из земље, и радо трпи док не прими дажд рани и позни.

\VS{8}Трпите, дакле, и ви и утврдите срца своја, јер се долазак Господњи приближи.

\VS{9}Не уздишите један на другог, браћо, да не будете осуђени: гле, судија стоји пред вратима.

\VS{10}Узмите, браћо моја, за углед страдања пророке који говорише у име Господа.

\VS{11}Гле, блажене називамо оне који претрпеше. Трпљење Јовљево чусте, и последак Господњи видесте: јер је Господ милостив и смилује се.


\par }{\PP \VS{12}А пре свега, браћо моја, не куните се ни небом ни земљом, ни другом каквом клетвом; него нека буде шта јесте да, и шта није не, да не паднете под суд.


\par }{\BB \par }
{\PP \VS{13}Мучи ли се ко међу вама, нека се моли Богу; је ли ко весео нека хвали Бога.

\VS{14}Болује ли ко међу вама, нека дозове старешине црквене, те нека читају молитву над њим, и нека га помажу уљем у име Господње.

\VS{15}И молитва вере помоћи ће болеснику, и подигнуће га Господ; и ако је грехе учинио, опростиће му се.

\VS{16}Исповедајте, дакле, један другом грехе, и молите се Богу један за другог, да оздрављате; јер непрестана молитва праведног много може помоћи.

\VS{17}Илија беше човек смртан као и ми, и помоли се Богу да не буде дажда, и не удари дажд на земљу за три године и шест месеци.

\VS{18}И опет се помоли и небо даде дажд, и земља изнесе род свој.


\par }{\PP \VS{19}Браћо! Ако ко од вас зађе с пута истине, и обрати га ко,

\VS{20}нека зна да ће онај који обрати грешника с кривог пута његовог спасти душу од смрти, и покрити мноштво греха.


\par }