\NormalFont\ShortTitle{Јудина}

{\MT Саборна посланица

\par }{\MTB светог апостола Јуде



\par }\OneChap {\SH Треба се чувати лажних учитеља, бити постојан у вери и у чистоти учења. Жеља на свршетку.
\par }
{\PP \VerseOne{1}Од Јуде, Исуса Христа слуге, а брата Јаковљевог,

\par }{\PP званима, који су освећени Богом Оцем и одржани Исусом Христом:


\par }{\PP \VS{2}Милост и мир и љубав да вам се умножи.


\par }{\BB \par }
{\PP \VS{3}Љубазни! Старајући се једнако да вам пишем за опште ваше спасење, би ми потребно да вам пишем молећи да се борите за праведну веру, која је једанпут дана светима.

\VS{4}Јер се увукоше неки безбожни људи, који су давно одређени на ово суђење, и Бога нашег благодат претварају у нечистоту, и јединог Господара Бога и Господа нашег Исуса Христа одричу се.


\par }{\PP \VS{5}Али ћу вам напоменути, кад и ви знате ово једанпут, да Господ избави народ из земље мисирске, потом погуби оне који не вероваше.

\VS{6}И анђеле који не држаше своје старешинство него оставише свој стан чува у вечним оковима под мраком за суд великог дана.

\VS{7}Као што Содом и Гомор, и околни њихови градови, који су се прокурвали онако као и они, и ходили за другим месом, поставише се углед и муче се у вечном огњу:


\par }{\PP \VS{8}Тако дакле и ови што сањајући тело погане, а поглаварства се одричу, и на славу хуле.

\VS{9}А Михаило Арханђел, кад се препираше с ђаволом и говораше за Мојсијево тело, не смеше проклети суд да изговори, него рече: Господ нека ти запрети.

\VS{10}А ови хуле на оно што не знаду; а шта знаду по природи као неразумна животиња, у оном се распадају.

\VS{11}Тешко њима! Јер путем Каиновим пођоше и у превару Валамове плате падоше, и у буни Корејевој изгибоше.

\VS{12}Ово су они што погане ваше милостиње једући с вама без страха и гојећи се; облаци безводни, које ветрови разносе; јесенска дрвета неродљива, која су двапут умрла, и из корена ишчупана;

\VS{13}бесни валови морски, који се пене својим срамотама, звезде лажне, којима се чува мрак вечне таме.


\par }{\PP \VS{14}Али и за овакве пророкова Енох, седми од Адама, говорећи: Гле, иде Господ с хиљадама светих анђела својих

\VS{15}да учини суд свима, и да покара све безбожнике за сва њихова безбожна дела којима безбожност чинише, и за све ружне речи њихове које безбожни грешници говорише на Њ.

\VS{16}Ово су незадовољни викачи, који по жељама својим живе, и уста њихова говоре поносите речи, и за добитак гледају ко је ко.


\par }{\BB \par }
{\PP \VS{17}А ви, љубазни, опомињите се речи које напред казаше апостоли Господа нашег Исуса Христа,

\VS{18}јер вам казаше да ће у последње време постати ругачи, који ће ходити по својим жељама и безбожностима.

\VS{19}Ово су они што се одвајају (од јединости вере), и јесу телесни, који духа немају.

\VS{20}А ви, љубазни, назиђујте се својом светом вером, и молите се Богу Духом Светим.

\VS{21}И сами себе држите у љубави Божијој, чекајући милост Господа нашег Исуса Христа за живот вечни.

\VS{22}И тако разликујући једне милујте.

\VS{23}А једне страхом избављајте и из огња вадите; а карајте са страхом, мрзећи и на хаљину опогањену од тела.


\par }{\BB \par }
{\PP \VS{24}А Ономе који вас може сачувати без греха и без мане, и поставити праве пред славом својом у радости,

\VS{25}једином премудром Богу и Спасу нашем, кроз Исуса Христа Господа нашег, слава и величанство, држава и власт пре свију векова и сад и у све векове. Амин.


\par }