\NormalFont\ShortTitle{Књига пророка Малахије}

{\MT Књига пророка Малахије



\par }\ChapOne{1}{\SH Израиљева незахвалност. Кажњавање свештеника и народа због незаконите жртве.
\par }
{\PP \VerseOne{1}Бреме речи Господње Израиљу преко Малахије.


\par }{\BB \par }
{\PP \VS{2}Љубим вас, вели Господ; а ви говорите: У чему нас љубиш? Не беше ли Исав брат Јакову? Говори Господ; али Јакова љубих.

\VS{3}А на Исава мрзих; зато горе његове опустех и наследство његово дадох змајевима из пустиње.

\VS{4}Што Едом говори: Осиромашисмо, али ћемо се повратити и саградити пуста места, овако вели Господ над војскама: нека они граде, али ћу ја разградити, и они ће се звати: крајина безаконичка и народ на који се гневи Господ довека.

\VS{5}И очи ће ваше видети и ви ћете рећи: Велик је Господ на међама Израиљевим.


\par }{\BB \par }
{\PP \VS{6}Син поштује оца и слуга господара свог; ако сам ја Отац, где је част моја? И ако сам Господар, где је страх мој? Вели Господ над војскама вама, свештеници, који презирете име моје, и говорите: У чем презиремо име Твоје?

\VS{7}Доносите на мој олтар хлеб оскврњен, и говорите: Чим Те оскврнисмо? Тим што говорите: Сто је Господњи за презирање.

\VS{8}И кад доносите слепо на жртву, није ли зло? И кад доносите хромо или болесно, није ли зло? Однеси га старешини свом, хоћеш ли му угодити и хоће ли погледати на те? Вели Господ над војскама.

\VS{9}Зато, молите се Богу да се смилује на нас; кад је то из ваших руку, хоће ли на кога од вас гледати? Говори Господ над војскама.

\VS{10}Ко је међу вама који би затворио врата или запалио огањ на мом олтару низашта? Нисте ми мили, вели Господ над војскама, и нећу примити дар из ваше руке.

\VS{11}Јер од истока сунчаног до запада велико ће бити име моје међу народима, и на сваком ће се месту приносити кад имену мом и чист дар; јер ће име моје бити велико међу народима, вели Господ над војскама.

\VS{12}А ви Га скврните говорећи: Сто је Господњи нечист, и шта се поставља на њ, јело је за презирање.

\VS{13}И говорите: Гле, колика мука! А могло би се одухнути, говори Господ над војскама; и доносите отето, и хромо и болесно доносите на дар; еда ли ћу примити из руке ваше? Говори Господ.

\VS{14}Проклет да је варалица, који има у свом стаду мушко и заветује, па приноси Господу кварно; јер сам велик цар, вели Господ над војскама, и име је моје страшно међу народима.




\par }\Chap{2}{\SH Проповед и казна свештеника и народа због његових грехова, нарочито због бракова са многобожачким женама.
\par }
{\PP \VerseOne{1}И тако сада вама је ова заповест, свештеници.

\VS{2}Ако не послушате и не ставите у срце да дате славу имену мом, вели Господ над војскама, тада ћу пустити на вас проклетство и проклећу благослове ваше; и проклех их, јер не стављате у срце.

\VS{3}Ево ја ћу вам покварити усев, и бацићу вам балегу у лице, балегу празника ваших, да вас однесе са собом.

\VS{4}И познаћете да сам ја вама послао ову заповест да би био мој завет с Левијем, вели Господ над војскама.

\VS{5}Завет мој за живот и мир беше с њим, и дадох му то за страх, јер ме се бојаше и имена се мог страшаше.

\VS{6}Закон истинити беше у устима његовим, и безакоње се не нађе на уснама његовим; у миру и право иде са мном и многе одврати од безакоња.

\VS{7}Јер усне свештеникове треба да чувају знање и закон да се тражи из његових уста, јер је анђео Господа над војскама.

\VS{8}Али ви зађосте с пута, и учинисте те се многи спотакоше о закон, покваристе завет Левијев, вели Господ над војскама.

\VS{9}Зато и ја вас учиних презреним и поништеним у свега народа, као што се ви не држите мојих путева и у закону гледате ко је ко.


\par }{\BB \par }
{\PP \VS{10}Није ли нам свима један Отац? Није ли нас један Бог створио? Зашто неверу чинимо један другом скврнећи завет отаца својих?

\VS{11}Јуда чини неверу, и гад се чини у Израиљу и у Јерусалиму; јер скврни Јуда светињу Господњу, коју би му ваљало љубити, женећи се кћерју туђег бога.

\VS{12}Господ ће истребити из шатора Јаковљевих човека који чини тако, који стражи и који одговара, и који приноси принос Господу над војскама.


\par }{\PP \VS{13}Још и ово чините: покривате сузама олтар Господњи, плачем и уздасима; зато не гледа више на принос, нити Му је драго примити шта из ваших руку.

\VS{14}А ви говорите: Зашто? Зато што је Господ сведок између тебе и жене младости твоје, којој ти чиниш неверу, а она ти је другарица и жена, с којом си у вери.

\VS{15}Јер није ли учинио једно, ако и имаше још више духа? А зашто једно? Да тражи семе Божије; зато чувајте дух свој, и жени младости своје не чините неверу.

\VS{16}Јер Господ Бог Израиљев вели да мрзи на пуштање, јер такав покрива насиље плаштем својим, говори Господ над војскама; зато чувајте дух свој да не чините неверу.


\par }{\BB \par }
{\PP \VS{17}Досађујете Господу речима својим, и говорите: У чем Му досађујемо? У том што говорите: Ко год чини зло, по вољи је Господу, и такви су Му мили; или: Где је Бог који суди?




\par }\Chap{3}{\SH О Месијином претечи.
\par }
{\PP \VerseOne{1}Ево, ја ћу послати анђела свог, који ће приправити пут преда мном, и изненада ће доћи у цркву своју Господ, ког ви тражите, и анђео заветни, ког ви желите, ево доћи ће, вели Господ над војскама.

\VS{2}Али ко ће поднети дан доласка Његовог? И ко ће се одржати кад се покаже? Јер је Он као огањ ливчев и као мило бељарско.

\VS{3}И сешће као Онај који лије и чисти сребро, очистиће синове Левијеве, и претопиће их као злато и сребро, и они ће приносити Господу приносе у правди.

\VS{4}И угодан ће бити Господу принос Јудин и јерусалимски као у старо време и као пређашњих година.


\par }{\PP \VS{5}И доћи ћу к вама на суд, и бићу брз сведок против врачара и против прељубочинаца и против оних који се куну криво и против оних који закидају најам најамнику, и удовици и сироти и дошљаку криво чине и не боје се мене, вели Господ над војскама.


\par }{\BB \par }
{\PP \VS{6}Јер ја Господ не мењам се; зато ви, синови Јаковљеви, не изгибосте.

\VS{7}Од времена отаца својих одступисте од уредби мојих и не држасте их. Вратите се к мени, и ја ћу се вратити к вама, вели Господ над војскама. Али велите: У чем бисмо се вратили?

\VS{8}Еда ли ће човек закидати Бога? А ви мене закидате; и говорите: У чем Те закидамо? У десетку и у приносу.

\VS{9}Проклети сте, јер ме закидате, ви, сав народ.

\VS{10}Донесите све десетке у спреме да буде хране у мојој кући, и окушајте ме у том, вели Господ над војскама, хоћу ли вам отворити уставе небеске и излити благослов на вас да вам буде доста.

\VS{11}И запретићу вас ради прождрљивцу, те вам неће кварити рода земаљског, и винова лоза у пољу неће вам бити неродна, вели Господ над војскама.

\VS{12}И зваће вас блаженим сви народи, јер ћете бити земља мила, вели Господ над војскама.


\par }{\PP \VS{13}Жестоке беху ваше речи на ме, вели Господ; а ви велите: Шта говорисмо на Тебе?

\VS{14}Рекосте: Залуду је служити Богу, и каква ће бити корист да држимо шта је наредио да се држи, и да ходимо жалосни пред Господом над војскама?

\VS{15}Зато хвалимо поносите да су срећни; напредују који чине безакоње, и који искушавају Бога, избављају се.


\par }{\BB \par }
{\PP \VS{16}Тада који се боје Господа говорише један другом, и погледа Господ, и чу, и написа се књига за спомен пред Њим за оне који се боје Господа и мисле о имену Његовом.

\VS{17}Ти ће ми бити благо, вели Господ над војскама, у онај дан кад ја учиним, и бићу им милостив као што је отац милостив свом сину који му служи.

\VS{18}Тада ћете се обратити и видећете разлику између праведника и безбожника, између оног који служи Богу и оног који Му не служи.




\par }\Chap{4}{\SH Господ о будућности.
\par }
{\PP \VerseOne{1}Јер, гле, иде дан, који гори као пећ, и сви ће поносити и сви који раде безбожно бити стрњика, и упалиће их дан који иде, вели Господ над војскама, и неће им оставити ни корена ни гране.

\VS{2}А вама, који се бојите имена мог, грануће Сунце правде, и здравље ће бити на зрацима Његовим, и излазићете и скакаћете као теоци од јасала.

\VS{3}И изгазићете безбожнике, јер ће они бити пепео под вашим ногама у дан кад ја учиним, вели Господ над војскама.


\par }{\PP \VS{4}Памтите закон Мојсија слуге мог, коме заповедих на Хориву за свега Израиља уредбе и законе.


\par }{\PP \VS{5}Ево, ја ћу вам послати Илију пророка пре него дође велики и страшни дан Господњи;

\VS{6}и он ће обратити срце отаца к синовима, и срце синова к оцима њиховим, да не дођем и затрем земљу.


\par }